АҞӘА, цәыббра 25 – Sputnik, Бадри Есиава. Атриатлон азы аиндаҭлара "IRONSTAR OLYMPIC TRIATHLON SOCHI 2017" рхы аладырхәит 1700-ҩык аспортсменцәа, 17 тәыла рҟынтәи. Аԥснытәи алахәылацәа акыр қәҿиарала рхы аадырԥшит ҳәа ҳәа Sputnik акорреспондент изеиҭеиҳәеит аклуб "СпортАпсны" анапхгаҩы Борис Барцыц.
"Ҳара ҳалахәын атриатлон азы аолимпиатә дистанциа –1, 5 километра аӡсареи, 40 километра маланыҟәала ахысреи, 10 километрак аҩреи. Сара ссааҭ ала абри адистанциа сахысит х-сааҭки ҩеижәижәаҩа минуҭи рыла. Абри аамҭа иаҩмгакәа адистанциа дахысит ҳаклуб азыҟаҵаҩ Евгени Павловгьы. Ари ибжьаратәу, ицәгьам ҳәа иушьаша лҵшәоуп", - иҳәеит Борис Барцыц.
Барцыц иажәақәа рыла аԥснытәи аспортсменцәа аӡсараан раԥхьатәиқәа ирылан, маланыҟәала аиԥхныҩларагьы акыр иманшәалан, маҷк ирцәыуадаҩны иҟалаз 40 километра аҩроуп.
Аклуб "СпортАԥсны" анапхгаҩы иҳәоит иҩызеи иареи Аԥсны амилаҭтә бираҟ иаҵагыланы афиниш ахь анеира ахьрылшаз акыр агәеизҳара шинаҭо.
Атриатлон азы аиндаҭлара "IRONSTAR OLYMPIC TRIATHLON SOCHI 2017" рхы аладырхәит 1700-ҩык аспортсменцәа, 17 тәыла рҟынтәи.
"IRONSTAR OLYMPIC TRIATHLON SOCHI 2017" иалахәын аклуб "СпортАпсны" анапхгаҩы Борис Барцыци азыҟаҵаҩ Евгени Павлови. Иара хацыркын Шәача, цәыббра 23 рзы.